।। ঝিনাইদহ সংবাদদাতা ।।  গতকাল সোমবার ম্যাজিষ্ট্রেট আদালতে ঝিনাইদহ-৪ আসনের বিএনপি দলীয় সাবেক সংসদ সদস্য শহিদুজ্জামান বেল্টু ও তার স্ত্রী পপিসহ ৩ জনের বিরুদ্ধে পাঁচ লাখ টাকা চাঁদাবাজির অভিযোগে একটি নালিশী মামলা দায়ের হয়েছে। বাদি কালীগঞ্জ উপজেলার শ্রীরামপুরের হাবিবুর রহমান। বাদি অভিযোগ করেন, সাবেক এমপি বেল্টু ২০০২ সালের ১৬  ফেব্রুয়ারি তার ছেলে ফরিদকে ডেকে নিয়ে পাঁচ লাখ টাকা চাঁদা দাবি করেন। সেই মোতাবেক তারা এমপির ঝিনাইদহের বাসায় স্ত্রী পপি ও জামাই আশরাফের সামনে দুই লাখ টাকা প্রদান করেন। বাকি ৩ লাখ টাকা না দেয়ায় তার ছেলে ফরিদকে মামলায় ফাঁসিয়ে দেয়া হয়। আদালত বিধি মোতাবেক ব্যবস্থা নিতে কালীগঞ্জ থানার ওসিকে আদেশ দিয়েছে।  বিস্তারিত »